পাবনা সদর উপজেলার ঘড়নাগরা গ্রামের কৃষক কানু প্রামানিক জানান, তার জমি আবাদের জন্য বীজতলা নির্মাণ করেছিল। অতি বৃষ্টিতে বীজতলা পানিতে নিমজ্জিত হয়েছে। এ বীজতলা রক্ষা করা দুরুহ হয়ে পড়েছে। একই অবস্থা একই গ্রামের আব্দুল্লাহ প্রামানিকের। তিনি জানান, বীনা-৭ জাতের ধান দ্রুত পেকে যায়। সে কারনে একটু অগ্রীম এ বীজতলা নির্মাণ করতে হয়। সে বীনা-৭ জাতের বীজতলা নির্মাণ করেছিল। কিন্তু চলমান বর্ষনের ফলে তার বীজতলার একই অবস্থা বিরাজ করছে।